திருக்குறுங்குடி

திருக்குறுங்குடி (ஆங்கிலம்:Tirukkurungudi), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம்,  நாங்குநேரி வட்டம்,  களக்காடு ஊராட்சி ஒன்றியத்தில் இருக்கும் ஒரு பேரூராட்சி ஆகும்.

அமைவிடம் 
இது திருநெல்வேலியிலிருந்து 40 கிமீ தொலைவிலும்; அருகமைந்த வள்ளியூர் தொடருந்து நிலையம் 14 கிமீ தொலைவிலும்; சேரன்மாதேவியிலிருந்து 40 கிமீ தொலைவிலும், நாகர்கோயில் 36 கிமீ தொலைவிலும் உள்ளது.

பேரூராட்சியின் அமைப்பு
15 சகிமீ பரப்பும், 15  வார்டுகளும், 61 தெருக்களும் கொண்ட இப்பேரூராட்சி  நாங்குநேரி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                       3159 வீடுகளும், 9342 மக்கள்தொகையும் கொண்டது.

சிறப்புகள்
இது ஒரு பழமையான ஊர். இங்கு ஆழ்வார்கள் பாடிய 108 திருப்பதிகங்களில் ஒன்றான  வைஷ்ணவ நம்பி - குறுங்குடிவல்லி (அழகிய நம்பிராயர்) வைணவ பெருமாள் கோயில் உள்ளது. இது தான் இந்தியாவின் தலைசிறந்த தொழில் அதிபர்  டி. வி. சுந்தரம் அய்யங்கார் (T.V.S) பிறந்த ஊர். பண்ணையார் திரு.அருணாச்சலம் பிள்ளை பிறந்த ஊர்.

ஆதாரங்கள்

வெளி இணைப்புகள் 
 அழகிய நம்பிராயர் திருக்கோயில் திருக்குறுங்குடி தினமலர்
 திருக்குறுங்குடி அழகிய நம்பி﻿

திருநெல்வேலி மாவட்டத்தில் உள்ள பேரூராட்சிகள்